ประกาศกรมวิชาการเกษตร เรื่อง แบบคำขอและการเตรียมการเพื่อตรวจสอบพันธุ์พืชที่ขอจดทะเบียนเป็นพันธุ์พืชใหม่ พ.ศ. 2547
ประกาศกรมวิชาการเกษตร
ประกาศกรมวิชาการเกษตร
เรื่อง
แบบคำขอและการเตรียมการเพื่อตรวจสอบพันธุ์พืชที่ขอจดทะเบียนเป็นพันธุ์พืชใหม่
พ.ศ. ๒๕๔๗[๑]
 

ตามประกาศกรมวิชาการเกษตร
เรื่อง แบบคำขอจดทะเบียนพันธุ์พืชใหม่ พ.ศ. ๒๕๔๖ ลงวันที่ ๒๓ กรกฎาคม ๒๕๔๖
และประกาศกรมวิชาการเกษตร เรื่อง การเตรียมการเพื่อตรวจสอบพันธุ์พืชที่ขอจดทะเบียนเป็นพันธุ์พืชใหม่
พ.ศ. ๒๕๔๖ ลงวันที่ ๕ สิงหาคม ๒๕๔๖ นั้น

เนื่องจากรัฐมนตรีว่าการกระทรวงเกษตรและสหกรณ์
ได้ประกาศกำหนดชนิดพืชเป็นพันธุ์พืชใหม่ที่จะได้รับความคุ้มครองตามพระราชบัญญัติคุ้มครองพันธุ์พืช
พ.ศ. ๒๕๔๒ เพิ่มเติม ดังนั้น
เพื่อให้แบบคำขอจดทะเบียนและการเตรียมการเพื่อตรวจสอบพันธุ์พืชที่ขอจดทะเบียนเป็นพันธุ์พืชใหม่ครบถ้วนสมบูรณ์
อาศัยอำนาจตามข้อ ๒ และข้อ ๘ แห่งกฎกระทรวง
กำหนดหลักเกณฑ์และวิธีการในการขอจดทะเบียน การพิจารณาคำขอจดทะเบียน
การประกาศโฆษณาคำขอจดทะเบียนและแบบหนังสือสำคัญแสดงการจดทะเบียนพันธุ์พืชใหม่ พ.ศ.
๒๕๔๒ อธิบดีกรมวิชาการเกษตรจึงออกประกาศไว้ ดังต่อไปนี้

ข้อ
๑
ให้เพิ่มรายละเอียดเกี่ยวกับการเตรียมการเพื่อการตรวจสอบพันธุ์พืชตามชนิดพืชที่ขอจดทะเบียนเป็นพันธุ์พืชใหม่
ตามรายละเอียดแนบท้ายประกาศนี้ ในท้ายประกาศกรมวิชาการเกษตร เรื่อง
การเตรียมการเพื่อตรวจสอบพันธุ์พืชที่ขอจดทะเบียนเป็นพันธุ์พืชใหม่ พ.ศ. ๒๕๔๖
ลงวันที่ ๕ สิงหาคม ๒๕๔๖

ข้อ
๒ เอกสารแนบ ๓
ซึ่งประกอบคำขอจดทะเบียนพันธุ์พืชใหม่ สำหรับข้าวโพด ถั่วเหลือง ถั่วเขียว
ถั่วเขียวผิวดำ แตงกวาและแตงร้าน ผักบุ้ง ถั่วฝักยาว มะระ หยกและโป๊ยเซียน
ให้เป็นไปตามรายละเอียดแนบท้ายประกาศนี้

ทั้งนี้
ตั้งแต่บัดนี้เป็นต้นไป


ประกาศ ณ วันที่ ๓๐
ธันวาคม พ.ศ. ๒๕๔๗
ฉกรรจ์ แสงรักษาวงศ์
อธิบดีกรมวิชาการเกษตร
[เอกสารแนบท้าย]

๑.
จำนวนและรายละเอียดของส่วนขยายพันธุ์ของพันธุ์พืชที่ขอจดทะเบียนเป็นพันธุ์พืชใหม่ที่ส่งมอบและสถานที่ปลูกทดสอบ
ณ แปลงทดลองของกรมวิชาการเกษตร
ตามชนิดพืชที่รัฐมนตรีว่าการกระทรวงเกษตรและสหกรณ์ได้ประกาศให้เป็นพันธุ์พืชใหม่ที่จะได้รับการคุ้มครองตามมาตรา
๑๔ แห่งพระราชบัญญัติคุ้มครองพันธุ์พืช พ.ศ. ๒๕๔๒ (ชนิดพืช ข้าวโพด ถั่วเหลือง
ถั่วเขียว ถั่วเขียวผิวดำ แตงกวาและแตงร้าน ผักบุ้ง ถั่วฝักยาว มะระ หยก
และโป๊ยเซียน)
๒.
รายละเอียดลักษณะสำคัญของพันธุ์พืชใหม่ (เอกสารแนบ ๓) (คพ. ๑/๓) (ข้าวโพด
ถั่วเหลือง ถั่วเขียว ถั่วเขียวผิวดำ แตงกวาและแตงร้าน ผักบุ้ง ถั่วฝักยาว มะระ
หยก และโป๊ยเซียน)

(ดูข้อมูลจากภาพกฎหมาย)
















วิชชุตา/ผู้จัดทำ
๕ สิงหาคม ๒๕๕๔

















































[๑] ราชกิจจานุเบกษา เล่ม ๑๒๒ ตอนพิเศษ ๓๒ ง/หน้า ๗/๑๑ เมษายน ๒๕๔๘